**Nyereményjáték**

**Töltsd ki a kérdőívet és nyerj Ligetes ajándékokat!**

1. **A NYEREMÉNYJÁTÉK SZERVEZŐJE**

A **„Töltsd ki a kérdőívet és nyerj Ligetes ajándékokat!** elnevezésű nyereményjáték (a továbbiakban: **Nyereményjáték**) szervezője és lebonyolítója a **Városliget Ingatlanfejlesztő Zártkörűen Működő Részvénytársaság** (székhely: 1146 Budapest, Dózsa György út 41.; cégjegyzékszám: 01-10-047989; adószám: 24819699-2-44; a továbbiakban: **Szervező**).

1. **RÉSZVÉTELI FELTÉTELEK**

A Nyereményjátékon olyan 16. életévüket betöltött személyek vehetnek részt, akik feliratkoztak a Liget Budapest projekt hírlevelére (a továbbiakban: **Játékos**).

A Játékos a Nyereményjátékon való részvétellel automatikusan elfogadja a jelen Szabályzatot.

A Nyereményjátékon nem vehetnek részt a Szervező vezető tisztségviselői, munkavállalói, megbízottjai, valamint ezen személyeknek a Polgári Törvénykönyvről szóló 2013. évi V. törvény 8. § (1) bekezdés 1. pontjában meghatározott közeli hozzátartozói.

1. **NYEREMÉNYJÁTÉK IDŐTARTAMA, ELÉRHETŐSÉGE**

A Nyereményjáték időtartama: 2025. június 30. 10:00 órától – 2025. július 30. 23:59 óráig terjedő időtartam.

A Nyereményjáték elérhető: A Szervező <https://ligetbudapest.hu/nyeremenyjatek> oldalán.

A nyertesek sorsolásának időpontja: 2025. július 31. 12:00 óra

1. **A NYEREMÉNYJÁTÉK MENETE**

A Nyereményjátékon az alábbi módon lehet részt venni:

Szervező Liget Budapest projekt hírlevél feliratkozóinak külön levélben megküld egy kérdőívet, melyet annak kitöltése után a Játékosnak meg kell küldenie liget2018@gmail.com e-mail címre, illetve a rendelkezésre álló rubrika kipipálásával jelzi, hogy részt kíván venni sorsoláson.

Szervező a fenti sorsolási időpontban sorsoló applikációval sorsolja ki a 25 (huszonöt) nyertest. A program a Játékosok listájából véletlenszerűen választja ki a nyerteseket. A Szervezővel ezután e-mail útján veszi fel a kapcsolatot a nyertesekkel [hello@ligetbudapest.hu](mailto:hello@ligetbudapest.hu) e-mailen keresztül. A nyeremények közül az ajándékutalványokat, a belépőjegyet és a ballon jegyeket e-mail útján juttatja el a Szervező a nyertes Játékosoknak, míg a plédeket személyesen vehetik át a Városliget Látogatóközpontban. A nyertes Játékosok e-mail címük megadása után elektronikus formában (egyszer használható kód) kapják meg fent is jelzett ajándékutalvány, belépőjegy, jegy nyereményüket a kapcsolatfelvételtől számított 5 (öt) munkanapon belül, a pléd nyitvatartási időben vehető át. Amennyiben a nyertes Játékos a sorsolástól számított 5 (öt) munkanapon belül nem veszi fel a kapcsolatot a Szervezővel e-mailben, úgy számára Szervező a továbbiakban nem köteles biztosítani a nyereményét, továbbá a nyertes Játékos kapcsolatfelvétele hiányában a határidő lejárta után új nyertes nem kerül kisorsolásra. A Játékosok a Ligeplusz weboldalán 2025. december 31. napjáig tudják felhasználni nyereményutalványukat az aktuálisan elérhető kínálatból.

A Nyereményjátékon egy Játékos maximum 1 db ajándékot nyerhet.

**Díjazás:**

3 db 20.000 FT értékű Liget Budapest Ajándékutalvány  
5 db Ballon jegy  
7 db Belépőjegy Bozó Szabolcs – Lelki társ c. kiállításra  
10 db Ligetes piknik pléd

A Nyereményjáték nyereményeit a **Városliget Ingatlanfejlesztő Zártkörűen Működő Részvénytársaság** (cégjegyzékszám: 01-10-047989; adószám: 24819699-2-44; székhely: 1146 Budapest, Dózsa György út 41.), mint Szervező biztosítja.

A személyes adatok kezeléséről szóló részletes tájékoztatás elérhető [ide](https://ligetbudapest.hu/storage/Adatkezelési%20tájékoztató_BallonFly_nyereményjáték.pdf) kattintva, vagy a [www.ligetbudapest.hu/nyeremenyjatek](http://www.ligetbudapest.hu/nyeremenyjatek) weboldalon.

1. **ADÓZÁSI KÉRDÉSEK**

A Szervező minden, a Játékosnál a Nyereményjátékkal kapcsolatosan felmerülő adó, hatósági díj és illeték megfizetését vállalja. A Nyereményjátékon való részvétellel kapcsolatos minden további költség a Játékost terheli.

1. **VEGYES RENDELKEZÉSEK**

A Játékos az általa tévesen szolgáltatott adatokból adódó valamennyi következményt maga viseli.

A Szervező a jogilag lehetséges legteljesebb körben kizár minden felelősséget bármilyen kártérítési, kártalanítási igényért a Nyereményjátékon való részvétellel összefüggésben. Szervező továbbá semmilyen felelősséget nem vállal, illetve mindennemű kártérítési igényt kizár a Nyereményjátékkal kapcsolatosan esetlegesen felmerülő technikai hibáért, továbbá kizár minden kártérítési és kártalanítási igényt a Nyereményjáték során, a Nyereményjáték esetleges hibáiból, hiányosságaiból, hibás működéséből, a Nyereményjáték során bekövetkezett késésekből eredő vagy ahhoz kapcsolódó költségekért, károkért, veszteségekért.

Amennyiben a Szervező tudomására jut, hogy a Játékos nem felel meg a jelen Szabályzatban meghatározott részvételi feltételeknek, úgy e személyt a Nyereményjátékból kizárhatja és tőle az esetlegesen már átadásra került nyereményeket visszakövetelheti, illetve érvénytelenítheti.

Szervező nem felelős a Nyereményjáték telekommunikációs és informatikai eszközeinek rendelkezésre állásáért és működéséért, illetve harmadik személyek tevékenységéért.

A Nyereményjátékban való részvételnek vásárlás, valamint a szerencsejáték szervezéséről szóló 1991. évi XXXIV. törvényben (a továbbiakban: Szjtv.) meghatározott egyéb feltétel nem képezi az előfeltételét.

A Nyereményjátékban való részvétel tétfizetéshez, vásárláshoz nem kötött, így a Nyereményjáték nem minősül az Szjtv. szerinti szerencsejátéknak, az sem engedélyhez, sem bejelentéshez nem kötött. A Szervező tevékenysége nem tartozik az Szjtv. hatálya alá.

Szervező fenntartja a jelen Szabályzat egyoldalú indokolás nélküli módosításának jogát, beleértve a Nyereményjáték meghosszabbítását, megszüntetését is. Szervező a jelen Szabályzat módosításáról, illetve a Nyereményjáték megszüntetéséről a [https://ligetbudapest.hu/nyeremenyjatek](https://ligetbudapest.hu/nyeremenyjatek-) weboldalon keresztül tájékoztatja a Játékosokat.

Szervező a jelen Szabályzatban meghatározott nyeremények, nyeremények darabszámának változtatásának jogát fenntartja. A nyeremény megváltoztatásáról történő tájékoztatás a [https://ligetbudapest.hu/nyeremenyjatek](https://ligetbudapest.hu/) weboldalon kerül közzétételre.

Budapest, 2025. június 18.

Városliget Zrt.

Szervező